
	  Parlamentul României   

 Camera Deputaţilor


COMISIA PENTRU ADMINISTRAŢIE PUBLICĂ,
                 amenajarea teritoriului Şi echilibru 

    

        ecologic 
               
 
                                                                                              Bucureşti, 05.03.2013
                                                                                                          Nr. 26/36
                                Către
BIROUL PERMANENT AL 

CAMEREI DEPUTAŢILOR
Vă înaintăm, alăturat, raportul asupra proiectului de Lege pentru completarea alineatului (3) al articolului 11 din Ordonanţa de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, trimis comisiei spre dezbatere în fond, în procedură obişnuită, cu adresa nr. Plx.20 din 5 februarie 2013. 

PREŞEDINTE,

MARIN ALMĂJANU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.6934; e-mail: cp06@cdep.ro

R A P O R T    

asupra proiectului de Lege pentru completarea alineatului (3) al articolului 11 din Ordonanţa de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice
În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, spre dezbatere în fond, în procedură obişnuită, cu proiectul de Lege pentru completarea alineatului (3) al articolului 11 din Ordonanţa de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, trimis cu adresa nr. Plx.20 din 5 februarie 2013. 

La întocmirea prezentului raport Comisia a avut în vedere:

· avizul favorabil al Consiliului Legislativ (nr.385/08.05.2012);

· avizul favorabil al Comisiei juridice, de disciplină şi imunităţi (nr.31/131/06.02.2013);
· avizul favorabil al Comisiei pentru agricultură, silvicultură, industrie alimentară şi servicii specifice (nr.24/76/21.02.2013).

Prezentul proiect de lege are ca obiect de reglementare completarea alineatului (3) al articolului 11 din Ordonanţa de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr.49/2011, în sensul includerii în documentaţia necesară pentru instituirea regimului de arie naturală protejată de interes comunitar, pe lângă Formularul Standard Natura 2000 şi avizul Academiei Române, şi a hotărârilor consiliului comunal, orăşenesc, municipal sau judeţean, după caz, de avizare a suprafeţei administrative ce urmează să facă parte din aria naturală protejată.

Proiectul de lege se consideră adoptat de Senat, în forma iniţială, în şedinţa din 12 decembrie 2012, în condiţiile articolului 75 alineatul (2) teza a III-a din Constituţia României, republicată.
Comisia propune Plenului Camerei Deputaţilor respingerea proiectului de lege întrucât avizul consultativ al unităţilor administrativ teritoriale de avizare a suprafeţei administrative ce va urma să facă parte din siturile Natura 2000, este un criteriu administrativ care nu face parte din criteriile acceptate de Comisia Europeană în acest sens. Criteriile pe baza cărora se poate institui şi extinde reţeaua Natura 2000 sunt cele aprobate la nivel european prevăzute în Formularul Standard Natura 2000 şi informaţiile ştiinţifice, care sunt validate de Academia Română. Consultarea unităţilor administrativ-teritoriale se realizează înainte de instituirea sau extinderea oricărui sit Natura 2000, prin campaniile de consultare publică organizate de Ministerul Mediului şi Schimbărilor Climatice cât şi de instituţiile din subordine, în cadrul cărora sunt invitaţi toţi factorii interesaţi, mai ales primăriile din perimetrele siturilor Natura 2000 propuse, ocazie în care  comunităţile pot să-şi exprime punctele de vedere. 
Propunerea legislativă face parte din categoria legilor ordinare, conform art.76 alin.(2) din Constituţia României, republicată. 
Dezbaterile au avut loc în şedinţa comisiei din 5 martie 2013 . 
La lucrările comisiei au fost prezenţi 28 deputaţi, din totalul de 32 membri ai comisiei.

Raportul de respingere al comisiei a fost adoptat cu unanimitate de voturi.

Camera Deputaţilor este Cameră decizională, potrivit prevederilor art. 75, alineatele (1) şi (3) din Constituţia României, republicată şi ale art.92 din Regulamentul Camerei Deputaţilor, republicat. 
             PREŞEDINTE,                                                    SECRETAR,

         MARIN ALMĂJANU                                     ION MARCEL CIOLACU

Consilier  Iulia Toader                         
